Михаил Лъкатник
Звезда

chitanka.info

Звездице ясна, хубава родино!

Ти грееш сред червени знамена,

там дето се люлей морето синьо

и стан издига Стара планина.

Звездице ясна, майчице грижлива!

Крила ли имаш, майко, та летиш

със вяра в бъднината си щастлива,

мечтите си в дела да претвориш!

Родино моя, майчице любима!

Крила ли имат твойте синове,

та със любов към теб неугасима

превземат непристъпни върхове!

Ти майка си на смели партизани,

на комунисти с воля от гранит,

които днес с трудолюбиви длани

строят живота светъл и честит.

Къде е Димитров да те погледа,

да ти целуне топлата ръка,

да види всяка слънчева победа

и да прошепне: „Да, така, така…“

Така, родино хубава и ясна.

Бъди звезда сред хиляди звезди!

Бъди ни най-любима, най-прекрасна.

Ти вечно наша майчица бъди!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.